《赠师传郎》
宋代·晁公溯

盘石山深鸟相呼，常忧草木侵樵苏。
子孙存者亦牢落，安得上冢来鸿胪。
忆初起家声烜赫，翰林主人嗟莫及。
只今若使翁不亡，再试南宫期第一。
传郎十四如我长，骨骼已似能文章。
阿翁穿杨有旧箭，传乎勉力不可忘。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。